Εθνόσημο της Ν. Οσσετίας
Η **Νότια Οσσετία** είναι ως επί το πλείστον μη αναγνωρισμένη δημοκρατία στο Νότιο Καύκασο. Είναι πρώην αυτόνομη περιφέρεια εντός της Γεωργιανής Σοβιετικής Σοσιαλιστικής Δημοκρατίας και έχει πρωτεύουσα το Τσχινβάλι. Στις 12 Νοεμβρίου 2006 διεξήγαγε δεύτερο **δημοψήφισμα ανεξαρτησίας**.

Δημοψήφισμα
-----------

Οι ψηφοφόροι στο δημοψήφισμα που οργάνωσαν οι αρχές στο Τσχινβάλι απάντησαν στο ερώτημα: "Η Δημοκρατία της Νότιας Οσσετίας πρέπει να διατηρήσει την τρέχουσα κατάσταση ως ανεξάρτητο Κράτος, αναγνωρισμένη από τη διεθνή κοινότητα;"

Παράλληλα με το δημοψήφισμα και εκλογές, το φιλογεωργιανό Οσσετικό κίνημα της αντιπολίτευσης οργάνωσε εκλογές στο Ερέντβι, περιοχή με πλειοψηφία Γεωργιανών. Εκεί συμμετείχαν πέντε υποψήφιοι ως αντίπαλοι του Εντουάρντ Κοκόιτι. Στο εναλλακτικό δημοψήφισμα δόθηκε το ερώτημα: "Η Νότια Οσσετία πρέπει να συμμετάσχει σε συζητήσεις με την Τιφλίδα που αφορούν την δημιουργία ενός ομοσπονδιακού κράτους σχετικά με την ένωση της με τη Γεωργία;" Σύμφωνα με την Εκλογική Επιτροπή των Εναλλακτικών Εκλογών, 42.000 ψηφοφόροι συμμετείχαν στις εκλογές που έλαβαν χώρα στις περιοχές υπό γεωργιανό έλεγχο, αλλά οι αρχές στο Τσχινβάλι ισχυρίστηκαν ότι οι ψηφοφόροι έφτασαν τους 14.000. Ο Ντμίτρι Σανακόγιεφ εξελέγη από το 88% των ψηφοφόρων ως εναλλακτικός πρόεδρος της Νότιας Οσσετίας.

Αποτελέσματα
------------

Στις 13 Νοεμβρίου 2006, η Κεντρική Εκλογική Επιτροπή της Νότιας Οσσετίας ανακοίνωσε τα αποτελέσματα του δημοψηφίσματος. Το 99% των ψηφοφόρων υποστήριξε την διατήρηση της ανεξαρτησίας, με την προσέλευση των ψηφοφόρων να φτάνει το 95%.

| Επιλογή | Ψήφοι | % |
| --- | --- | --- |
| Υπέρ | 51.565 | 99.88 |
| Κατά | 60 | 0.12 |
| Άκυρα/λευκά ψηφοδέλτια | 538 | – |
| **Συνολικά** | **52.163** | **100** |
| Εγγεγραμμένοι ψηφοφόροι/προσέλευση | 55.163 | 94.56 |
| Πηγή: Άμεση Δημοκρατία |

Αντιδράσεις
-----------

Η γεωργιανή κυβέρνηση έχει δηλώσει ότι οι εκλογές και το δημοψήφισμα είναι παράνομα. Πιστεύεται ότι η Γεωργία υποστηρίζει την Σωτηρία Ένωσης της Οσσετίας, υπεύθυνη για τις εναλλακτικές εκλογές. Ο Κοκόιτι κατηγόρησε την Τιφλίδα ότι στήνει εναλλακτικές εκλογές για να "διαιρέσει τον Οσσετικό λαό".

Στις 12 Σεπτεμβρίου 2006, ο πρόεδρος της ρωσικής Κρατικής Δούμας, Μπορίς Γκριζλόφ χαιρέτησε την διεξαγωγή του δημοψηφίσματος και ανακοίνωσε ότι Ρώσοι βουλευτές θα παρατηρούν την εκλογική διαδικασία. Στις 13 Σεπτεμβρίου 2006 η υπουργός επικρατείας της Γεωργίας Μεράμπ Αντάτζε εξέδωσε μια δήλωση, καταδικάζοντας τη δήλωση του Γκριζλόφ ως "καταστροφική".

Ο ειδικός απεσταλμένος της Ευρωπαϊκής Ένωσης στο Νότιο Καύκασο, Πέτερ Σέμνεμπι, υποβάθμισε το επικείμενο οσσετικό δημοψήφισμα και είπε στη Μόσχα, στις 13 Σεπτεμβρίου 2006, ότι το δημοψήφισμα δεν θα συμβάλλει στη διαδικασία επίλυσης της σύγκρουσης στη Νότια Οσετία.

Στις 13 Σεπτεμβρίου 2006, ο γενικός γραμματέας του Συμβουλίου της Ευρώπης Τέρι Ντέιβις, σχολίασε το πρόβλημα, αναφέροντας ότι:

|  |  |  |
| --- | --- | --- |
| « | Οι αποσχιστικές δυνάμεις στην περιοχή της Νότιας Οσσετίας στην Γεωργία σπαταλούν χρόνο και προσπάθεια στην οργάνωση ενός "δημοψηφίσματος ανεξαρτησίας" τον Νοέμβριο. [...] Δεν νομίζω ότι κάποιος θα αναγνωρίσει το αποτέλεσμα αυτού του δημοψηφίσματος. Αν οι εξουσιάζοντες στην Νότια Οσσετία είναι γνησίως αφουσιωμένοι στο συμφέρον των κατοίκων που υποστηρίζουν ότι εκπροσωπούν, τότε πρέπει να ασχοληθούν με εποικοδομητικές διαπραγματεύσεις με τη Γεωργιανή κυβέρνηση ώστε να βρουν ένα ειρηνικό, διεθνώς αποδεκτό αποτέλεσμα. |  » |

Ο επικεφαλής του ινστιτούτο των χωρών της ΚΑΚ και μέλος της ρωσικής κρατικής Δούμας, Κονσταντίν Ζατούλιν, επισκέφθηκε το Αρτσάχ τον Οκτώβριο του 2006 όπου μίλησε μόνο για το Αρτσάχ και την Υπερδνειστερία λέγοντας:

|  |  |  |
| --- | --- | --- |
| « | Η αναγνώριση των αυτοαποκαλούμενων μη αναγνωρισμένων κρατών δεν είναι μακριά. Οι μη αναγνωρισμένες δημοκρατίες έχουν πλήρη κρατική οργάνωση και σταθερό δημοκρατικό σύστημα. |  » |

Στις 2 Οκτωβρίου 2006 ο πρόεδρος του Οργανισμού για την Ασφάλεια και τη Συνεργασία στην Ευρώπη (ΟΑΣΕ) και υπουργός εξωτερικών του Βελγίου, Κάρελ ντε Γκουχτ, δήλωσε κατά την επίσκεψή του στην Τιφλίδα τα εξής:

|  |  |  |
| --- | --- | --- |
| « | Εγώ επίσης θεωρώ την πρόθεση των Νότιων Οσσετικών αρχών να διεξάγουν δημοψήφισμα ως αντιπαραγωγική. Η διεθνής κοινότητα δεν θα το αναγνωρίσει και θα παρεμβάλλει την ειρηνευτική διαδικασία. |  » |

Στις 11 Νοεμβρίου 2006, ο Γενικός Γραμματέας του ΝΑΤΟ Γιαπ ντε Χουπ Σέφερ δήλωσε:

|  |  |  |
| --- | --- | --- |
| « | Εξ ονόματος του ΝΑΤΟ, προσκαλώ τους υπόλοιπους ηγέτες του ΝΑΤΟ να απορρίψουν το λεγόμενο "δημοψήφισμα" και "εκλογές" που διεξάγονται στην περιοχή της Νότιας Οσσετίας/Τσχινβάλι της Γεωργίας. Αυτές οι δράσεις δεν προσφέρουν κάτι άλλο από το να οξύνουν τις εντάσεις στην περιοχή του Νοτίου Καυκάσου. |  » |

Στις 11 Νοεμβρίου 2006 ο Λουίς Τασκόν, μέλος της εθνοσυνέλευσης της Βενεζουέλας, δήλωσε κατά τη διάρκεια διάσκεψης τύπου στο Τσχινβάλι ότι: "Αυτοί οι άνθρωποι που επιθυμούν να είναι ελεύθεροι, θα είναι." Επίσης, άφησε να εννοηθεί ότι η Βενεζουέλα μπορεί τελικά να αναγνωρίσει την ανεξαρτησία της Νότιας Οσσετίας, υποστηρίζοντας ότι ο πρόεδρος Τσάβες θα κάνει μια σωστή απόφαση. Σημείωσε, επίσης, ότι η παρουσία του στο Τσχινβάλι δεν εγγυάται την αναγνώριση ανεξάρτητης Νότιας Οσσετίας από την Κυβέρνηση της Βενεζουέλας.

Στις 11 Νοεμβρίου 2006, ο Σεργκέι Φιοντόροφ (ρωσικής καταγωγής), παρατηρητής και βουλευτής της Λετονικής βουλής, μέλος του Σοσιαλιστικού Κόμματος, δήλωσε κατά τη διάρκεια της διάσκεψης τύπου στο Τσχινβάλι ότι όλοι οι λαοί είχαν το δικαίωμα για αυτοδιάθεση και αυτό δεν μπορεί να αγνοηθεί. Έκανε επίσης μια δέσμευση να ενημερώσει τους συναδέλφους του στο λετονικό κοινοβούλιο για τις παρατηρήσεις του.

Στις 13 Νοεμβρίου 2006, οι υπουργοί εξωτερικών της ΕΕ δήλωσαν ότι η ψηφοφορία δεν συμβάλλει στην επίλυση των συγκρούσεων. Ο ΟΑΣΕ και το Συμβούλιο της Ευρώπης, επανέλαβαν ότι δεν θα αναγνωρίσουν το δημοψήφισμα και το καταδικάζουν ως αντιπαραγωγικό. Επίσης η Ουκρανίασυμφώνησε σε μια δήλωση της ΕΕ για το θέμα.

Παραπομπές
----------

1. 1 2  «Two Referendums and Two "Presidents" in South Ossetia». 20 Νοεμβρίου 2006. Αρχειοθετήθηκε από το πρωτότυπο στις 28 Νοεμβρίου 2006.
2. ↑  «99% of South Ossetian voters approve independence». Regnum. 13 Νοεμβρίου 2006. Αρχειοθετήθηκε από το πρωτότυπο στις 30 Σεπτεμβρίου 2007. Ανακτήθηκε στις 27 Νοεμβρίου 2006.
3. ↑  «Staging ‘Alternative Choice’ for S.Ossetia». Civil.Ge. November 7, 2006. Αρχειοθετήθηκε από το πρωτότυπο στις 2017-08-01.. Ανακτήθηκε στις 2019-12-20.
4. ↑  «South Ossetia to Elect Two Presidents». Kommersant. November 11, 2006. Αρχειοθετήθηκε από το πρωτότυπο στις September 30, 2007.. Ανακτήθηκε στις November 11, 2006.
5. ↑  «Georgia: South Ossetia Seeks To Contain Opposition Challenge». Radio Free Europe/Radio Liberty. 10 Νοεμβρίου 2006.
6. ↑  «Tbilisi Slams Russian Speaker for 'Destructive Statement'». Civil.Ge. 13 Σεπτεμβρίου 2006.
7. ↑  «EU Envoy Downplays Importance of South Ossetia Referendum». Civil.Ge. 13 Σεπτεμβρίου 2006.
8. ↑  «Council of Europe Secretary General calls for talks instead of "referendum" in the Georgian region of South Ossetia». Council of Europe Information Office in Georgia.
9. ↑  «Expert: "Recognition of so-called unrecognized states is not far off"». Regnum. 2 Οκτωβρίου 2006. Αρχειοθετήθηκε από το πρωτότυπο στις 1 Οκτωβρίου 2007.
10. ↑  «OSCE Chairman Calls for Top Level South Ossetia Talks». Civil.Ge. 2 Οκτωβρίου 2006.
11. ↑  «Statement by the NATO Secretary General on "referendum" and "presidential elections" in South Ossetia/Tskhinvali region of Georgia». NATO Press Releases. 11 Νοεμβρίου 2006.
12. ↑   (στα ru). Regnum. November 11, 2006. .
13. ↑   (στα ru). Rosbalt News Agency. November 11, 2006. Αρχειοθετήθηκε από το πρωτότυπο στις 2007-09-29. .
14. ↑  «Sergejs Fjodorovs». Centrālā vēlēšanu komisija. Αρχειοθετήθηκε από το πρωτότυπο στις 27 Ιανουαρίου 2020. Ανακτήθηκε στις 20 Δεκεμβρίου 2019.
15. ↑   (στα ru). Regnum. November 11, 2006. Αρχειοθετήθηκε από το πρωτότυπο στις 2007-09-30. .
16. ↑  «International Community Will Not Recognize South Ossetia Vote». Radio Free Europe/Radio Liberty. November 13, 2006. .
17. ↑  «Ukraine does not recognize South Ossetia referendum - ministry». Interfax. 13 Νοεμβρίου 2006. Αρχειοθετήθηκε από το πρωτότυπο στις 30 Σεπτεμβρίου 2007.